Na posedźenju Zhorjelskeho wokrjesneho sejmika tutu srjedu předpołožichu wokrjesnym radźićelam dokument z titlom „Socialna struktura“, kiž zaběra so z aktulanymi ličbami wokrjesneho wuwića.
Zhorjelc (HA/SN). Do statistiki zapřijatych je njemało ličbow a faktow, kotrež předstajeja wobšěrnu socialnu strukturu městow Běła Woda, Niska, Zhorjelc, Žitawa a Lubij kaž tež města wobdawacych kónčin. Při tym přirunuja so w dokumenće jednotliwe gmejny z městami. Dale su tam zapisane a napřećo stajene wotpowědne ličby k druhim dwanaće wokrjesam a wulkim městam po cyłej Sakskej. Z tohole atlasa, kotryž je po lěće 2012 hižo druhi, hodźi so mjez druhim wučitać, kak je so wobydlerstwo změniło. Wokrjes ma tuchwilu něhdźe 264 000 wobydlerjow Tole je porno lětu 1990 wo 102 000 mjenje. W Slepjanskej gmejnje na přikład je w zańdźenych sydom lětach wobydlerstwo wo něhdźe 150 wot 2 800 na 2 650 ludźi wotewzało.
slk_Latn szl_Latn